Държавен вестник, бр. 40, 2004 г., стр. 93

Б Р О Й  40
Д Ъ Р Ж А В Е Н   В Е С Т Н И К
С Т Р .  93
МИНИСТЕРСТВО
НА ОКОЛНАТА СРЕДА И ВОДИТЕ
ЗАПОВЕД № РД-314
от 25 март 2004 г.
На основание чл.139, ал.2 от Закона за опазване на
околната среда определям следните специфични изис-
квания за получаване на екомаркировка за продуктова
група “бои и лакове за вътрешна употреба”:
1. Боите и лаковете за вътрешна употреба, които
получават екомаркировка при условията и реда на
Наредба № 3 от 2003 г. за Националната схема за еко-
маркировка, трябва да са в обхвата, определен в т. 2 и
3, и да отговарят на специфичните екологични изиск-
вания по приложениeто.
2. Продуктовата група “бои и лаковe за вътрешна
употреба” включва декоративни бои и лакове, байцове
и сродни продукти, които се определят като такива в
съответствие с определенията в т. 4, предназначени са
за ползване от професионални и непрофесионални
потребители и които са разработени предимно за упот-
реба вътре в сгради и се продават като такива.
Тази категория продукти включва: подови лакове
и бои; продукти, оцветени от дистрибутора по желание
на професионалните или непрофесионалните потреби-
тели; декоративни бои в течен или пастообразен вид,
които могат да бъдат предварително обработени, оц-
ветени или приготвени от производителя, за да отгово-
рят на нуждите на потребителите, включително грун-
дове (и подслоеве) на подобни продуктови системи.
3. В продуктовата група не се включват следните
продукти:
а) противокорозионни покрития;
б) покрития срещу обрастване на подводната част
на кораби;
в) продукти за защита на дървени части;
г) покрития за специална промишлена и професи-
онална употреба, включително високоустойчиви пок-
рития и двукомпонентни продукти;
д) специализирани продукти, включително специ-
фични средства против ръжда и грундове с висока про-
никваща способност;
е) фасадни покрития;
ж) всеки продукт, който е разработен предимно за
външна употреба и се продава като такъв.
4. Определения:
“Боя” означава пигментиран материал за покритие
под формата на течност, паста или прах, който, след
като бъде приложен към подложка, образува непроз-
рачно покритие със защитни декоративни или специ-
фични технически свойства.
“Лак” означава прозрачен материал за покритие,
който, след като бъде нанесен върху подложка, образу-
ва плътен прозрачен слой със защитни, декоративни
или специфични технически свойства.
След нанасянето им боята или лакът изсъхват и
образуват плътно прилепващо и защитно покритие.
Декоративните бои и лакове са бои и лакове, които
се използват в сгради, както и за нанасяне върху техни-
те дървени части и арматура с декоративна и защитна
цел. Те се прилагат на място. Макар че тяхната основ-
на функция е декоративна, поради своята същност те
изпълняват и защитна роля.
Байцовете (лазурите) са покрития, които създават
прозрачен или полупрозрачен слой за декорация и за-
щита на дървото срещу изхабяване и позволяват лесна
поддръжка.
5. Кодът на продуктовата група “бои и лакове за
вътрешна употреба”, използван за административни
цели, е “007”.
Заповедта влиза в сила от деня на обнародването є
в “Държавен вестник”.
Изискванията на тази заповед са валидни до
31.VIII.2007 г.
Министър: Д. Арсенова
Приложение
към т. 1
Специфични изисквания за получаване на еко-
маркировка за продуктова група “бои и лакове за
вътрешна употреба”
I. Общи положения
1. Цели на изискванията
Тези изисквания имат за цел да насърчат преди
всичко:
—осигуряване ефикасната употреба на продукта и
намаляване количеството отпадъци;
—намаляване на риска за околната среда и на други
рискове (например риска, свързан с тропосферния озон)
посредством намаляване емисиите на разтворители;
—намаляване изпускането на токсични или други
замърсяващи вещества във водите.
Нивата на изискванията са определени така, че да
насърчат присъждане на екомаркировка на бои и ла-
кове за вътрешна употреба, които имат по-малко въз-
действие върху околната среда.
2. Изисквания към оценяването и проверката
Към всяко екологично изискване са посочени конк-
ретните изисквания за неговото оценяване и проверка.
Когато от заявителя се изисква да представи декла-
рации, документация, резултати от анализи или други
доказателства, удостоверяващи съответствието с крите-
риите, това означава, че тези документи могат да бъдат
представени от заявителя и/или неговия(те) доставчик(ци)
и/или техните доставчици и т.н. при необходимост.
Ако е необходимо, могат да се използват методи на
изпитване, различни от посочените за всяко изисква-
не, ако тяхната еквивалентност е призната от компе-
тентния орган, оценяващ молбата за присъждане на
екомаркировка.
При необходимост компетентният орган може да
изиска допълнителна документация и/или извършване
на независими проверки.
На компетентния орган се препоръчва при оценка-
та на молбите и при проверката за спазване на изиск-
ванията да отчита прилагането на признати схеми за
управление на околната среда, например Национална-
та схема за управление по околната среда и одитиране
(НСУОСО), Схемата на Европейския съюз за управле-
ние и одитиране по околната среда (EMAS) и БДС EN
ISO 14001. (Забележка. Прилагането на такива схеми
за управление не е задължително условие.)
II. Изисквания
1. Бели пигменти
а) Съдържание на бели пигменти (бели неорганични
пигменти, чийто коефициент на пречупване е по-голям
от 1,8): съдържанието на бял пигмент в боите не трябва
да е повече от 38 g на m2 сух филм с 98 % непрозрачност;
това изискване не се отнася за лакове и байцове.
Оценяване и проверка: заявителят предоставя дек-
ларация за неупотреба или предоставя информация за
съдържанието на бели пигменти и за определения раз-
ход (в съответствие с изискването по т. 6, буква “а”)
заедно с подробни изчисления, показващи съответст-
вието с това изискване.
б) Титанов диоксид: емисиите и отделените отпа-
дъци от производството на използваните пигменти,
съдържащи титанов диоксид, не трябва да превишават
следните стойности:
—емисии на серен диоксид (изразени като SO2):
300 mg на m2 сух филм (98 % непрозрачност);
—отпадъчни сулфати: 20 g на m2 сух филм (98 %
непрозрачност);
—отпадъчни хлориди: 5g, 9g и 18 g на m2 сух филм
(98 % непрозрачност) съответно за естествен рутил,
изкуствен рутил и шлака.